钦定古今图书集成/明伦汇编/氏族典/第203卷 > 高尚
## 钦定古今图书集成/明伦汇编/氏族典/第203卷 > 高尚

按《唐书高尚传》：“尚，雍奴人，母老，丐食自给。尚客河朔，
不肯归，与令狐潮相善，淫其婢，生一女，遂留居。然笃
学，善文辞，尝喟然谓汝南周铣曰：‘吾当作贼，死不能
龁草根求活也’。李齐物为新平太守，荐诸朝，賮钱三
万，介之见高力士，力士以为才，置门下，讽近臣表其
能，擢左领军仓曹参军。力士语禄山，表为平卢掌书”
记，因出入卧内，遂与严庄语图谶，导禄山反。陷东都，
伪拜中书侍郎。贼所下赦令，皆尚为之。至伪侍中。